มีแต่ข่าวลบ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับ|วันพุธที่ 30 มิ.ย. 2553
30 มิ.ย. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับ|วันพุธที่ 30 มิ.ย. 2553 
...ดัชนีหุ้นไทยปิด 799.09 จุด ร่วง 5.31 จุด มูลค่าซื้อขาย 22,855 ล้านบาท ... ต่างชาติซื้อสุทธิ 409 ล้านบาท 
...ตลาดหุ้นเอเชียเละเป็นโจ๊ก นำโดยหุ้นจีนดิ่งกว่า 100 จุด ในรอบ 6 สัปดาห์ ...ฮ่องกงไม่แพ้กัน 477 จุด ผลจิตวิทยาแบงก์จีนระดมทุนขายหุ้นใหม่กว่า 2 หมื่นล้านเหรียญสหรัฐ ต้นเดือน ก.ค.นี้ เป็นเหตุให้กระหน่ำขายหุ้นทั่วเอเชีย 
...รวมทั้งสภาพคล่องในยุโรปตึงตัว แบงก์พาณิชย์ยุโรปเตรียมคืนเงินกู้กลางสัปดาห์นี้ ทั้ง 2 เรื่องกดดันหุ้นทั่วเอเชีย
...สำหรับการหั่นเครดิต ปตท. (PTT) และ ปตท.สผ. (PTTEP) มีผลจิ๊บๆ กับตลาดหุ้นเท่านั้น ดูจากการร่วงของหุ้นพี่ใหญ่แล้วรับข่าวลบ 4 บาทเท่านั้น ไม่มีผลให้ต้นทุนการเงินขยับ 
...หุ้นบ้านปู (BANPU) ถูกกระหน่ำขายหนัก ร่วง 14 บาท มูลค่าซื้อขายพุ่งขึ้นอันดับ 1 ผวาจีนควบคุมราคาขายถ่านหินในประเทศ ส่วนจะทำจริงเมื่อไรไม่รู้ กลัวกันไปแล้ว
...ดีลเจรจาระหว่าง GEN (เจนเนอรัล เอนจิเนียริ่ง) กับ CEN (แคปปิทอล เอ็นจิเนียริ่ง) ตอนแรก GEN ตั้งใจปิดดีลเร็วที่สุด แต่ตอนนี้ท่าจะไม่หมู เพราะคนคุยกับ “เสี่ยขุน” ชนะชัย ลีนะบรรจง ชักลังเล จนต้องหันไปเจรจากับอีกรายเพิ่มทางเลือกเผื่อแห้วไม่ได้ CEN